บาทเปิด 31.25 บาทต่อดอลลาร์ แข็งค่า
เงินบาทเปิดตลาด 31.25 บาทต่อดอลลาร์ แข็งค่าตามภูมิภาค มองกรอบ 31.20-31.35 บาทต่อดอลลาร์ รอสัญญาณจาก ประธานเฟด
27 ส.ค. 2563

นักบริหารเงินธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.25 บาท/ดอลลาร์ แข็งค่าจากปิดตลาดเย็นวานนี้ที่ระดับ 31.34 บาท/ดอลลาร์ ทิศทางเดียวกับค่าเงินในภูมิภาคเนื่องจากดอลลาร์อ่อนค่า และการไหลเข้ามาของเงินทุนต่างประเทศ
"บาทแข็งค่าตามภูมิภาคหลังดอลลาร์อ่อนค่า และมี flow ไหลเข้ามาในตลาดพันธบัตร" นักบริหารเงิน กล่าว
นักบริหารเงินประเมินกรอบเงินบาทวันนี้ไว้ระหว่าง 31.20-31.35 บาท/ดอลลาร์ ตลาดรอฟังสุนทรพจน์ของนายเจอโรมพาวเวล ประธานธนาคารกลางสหรัฐ (เฟด) ในการประชุมประจำปีที่เมืองแจ็กสัน โฮล ว่าจะส่งสัญญาณต่อทิศทางดอกเบี้ยอย่างไร ถ้ายังคงอัตราดอกเบี้ยจะส่งผลให้ดอลลาร์อ่อนค่าต่อ แต่หากไม่มีการส่งสัญญาณใดๆ ก็อาจจะมีแรงซื้อคืนดอลลาร์กลับมา